**projektas**

**reg. Nr. T-209**

**2.3.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO KRAŠTO PREMIJOS paSKYRIMO**

2022 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, įgyvendindama Pasvalio krašto premijos skyrimo nuostatus, patvirtintus Pasvalio rajono savivaldybės tarybos 2007 m. spalio 24 d. sprendimu Nr. T1-178 „Dėl Pasvalio krašto premijos skyrimo nuostatų patvirtinimo“ (Pasvalio rajono savivaldybės tarybos 2018 m. balandžio 25 d. sprendimo Nr. T1-97 redakcija), ir atsižvelgdama į Kandidatų Pasvalio krašto premijai gauti vertinimo komisijos, sudarytos Pasvalio rajono savivaldybės mero 2022 m. spalio 3 d. potvarkiu Nr. MV-39 „Dėl Kandidatų Pasvalio krašto premijai gauti vertinimo komisijos sudarymo“, 2022 m. spalio 13 d. protokolą Nr. ASI-564, Pasvalio rajono savivaldybės taryba nusprendžia:

Skirti Pasvalio krašto premiją – 2 000 Eur – iš Pasvalio rajono savivaldybės biudžeto Kultūros programos (04) pagal priemonę „Savivaldybės kultūros ir meno premijoms finansuoti“ 04.02.01.01.17 Vaidotui Gikiui – už Pasvalio krašto kultūros puoselėjimą, iniciatyvą prikeliant naujam gyvenimui Raubonių vandens malūną-karšyklą-verpyklą, senojo vilnos amato tradicijų puoselėjimą, naujo, patrauklaus lankytino objekto sukūrimą Pasvalio rajone, darbą su jaunimu ir visa Raubonių kaimo bendruomene.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Bendrojo skyriaus specialistė

Rūta Jaruševičienė

2022-10-18

Suderinta DVS Nr. RTS-228

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO KRAŠTO PREMIJOS paSKYRIMO**

**2022-10-18**

Pasvalys

**1. Sprendimo projekto rengimo pagrindas.**

Kiekvienais metais Pasvalio rajono savivaldybės administracija skelbia kvietimą siūlyti kandidatus Pasvalio krašto premijai gauti. Šiais metais buvo gautos 5 rekomendacijos. Vertinimui buvo pateiktos dvi kandidatūros – Algimanto Stalilionio ir Vaidoto Gikio. Pateiktas rekomendacijas vertino Savivaldybės mero 2022 m. spalio 3 d. potvarkiu Nr. MV-39 sudaryta Kandidatų Pasvalio krašto premijai gauti vertinimo komisija (toliau – Vertinimo komisija), kurioje yra 7 nariai: Bronislava Mainonienė (komisijos pirmininkė), Vilhelminas Janušonis, Bronislava Lapinskaitė, Audronė Likienė, Algirdas Mulevičius, Helena Naglazienė, Rimantas Želvys. Apsvarsčiusi visas gautas rekomendacijas, Vertinimo komisija nutarė Pasvalio krašto premiją siūlyti skirti Vaidotui Gikiui.

 **2. Sprendimo projekto tikslai ir uždaviniai.**

Skirti Pasvalio krašto premiją – 2 000 Eur Vaidotui Gikiui – už Pasvalio krašto kultūros puoselėjimą, iniciatyvą prikeliant naujam gyvenimui Raubonių vandens malūną-karšyklą-verpyklą, senojo vilnos amato tradicijų puoselėjimą, naujo, patrauklaus lankytino objekto sukūrimą Pasvalio rajone, darbą su jaunimu ir visa Raubonių kaimo bendruomene.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai.**

Pasvalio krašto premijai lėšos numatytos Savivaldybės biudžeto Kultūros programos (04) priemonėje „Savivaldybės kultūros ir meno premijoms finansuoti“ 04.02.01.01.17 – 2 000 Eur.

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos**

**turėtų priimti.**

Nėra.

1. **Sprendimo projekto antikorupcinis vertinimas.**

Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės administracija.

PRIDEDAMA. Kandidatų Pasvalio krašto premijai gauti vertinimo komisijos 2022 m. spalio 11 d. posėdžio protokolas Nr. ASI-564, 4 lapai.

Bendrojo skyriaus specialistė Rūta Jaruševičienė